Bráðnun Hofsjökuls á liðnu sumri var óvenju mikil, sér í lagi á norðanverðum jöklinum sökum blíðviðris norðanlands. Leysingar á jöklinum voru um 45 prósent meiri en í meðalári.
Vísindamenn Veðurstofu Íslands fóru í haustleiðangur á Hofsjökul í október til að mæla leysingar á jöklinum. Seinasta vetur var snjókoma þar eðlileg miðað við seinustu 30 ár en leysingar voru meiri.
sérstaklega seinni part sumars og sérstaklega á norðanverðum jöklinum. Við teljum líklegt að það tengist því hversu sólríkt var á Norðurlandi sem nær að jöklinum og leiðir til aukinnar leysingar. Okkar bráðabirgðaniðurstöður benda til að Hofsjökull hafi rýrnað um 40-45 prósent meira en hann gerir í meðalári, eða hefur gert seinustu 30 árin
segir Þorsteinn Þorsteinsson jöklafræðingur á Veðurstofunni. Hann segir að á heildina litið sé útlit fyrir að Langjökull verði að mestu leyti horfinn fyrir aldarlok, en Hofsjökull hafi það af til loka næstu aldar. Leysingar í ár séu óvenju miklar.
og hvað þýðir það? Það þýðir að þessi jökull, sem er nokkuð dæmigerður fyrir þessa stóra meginjökla á Hálendinu, hann rýrnar enn. Við höfum verið að mæla hann í rúmlega 30 ár og aðeins í 5 ár af þessum 33 hefur hann bætt við sig massa en núna var rýrnunarár sem var með þeim stærri í heildardæminu.